शहर में आज दूध पिलाकर होगा नए साल का स्वागत
जयपुर| साल2016 की पूर्व संध्या पर शहरभर में जगह-जगह सामाजिक संस्थाओं, सोसायटियों, छात्र संस्थाओं एवं संगठनों की ओर से 31 दिसंबर की शाम को लोगों को दूध पिलाकर नए साल की शुरुआत की जाएगी। साथ ही लोगों से जीवन में नशा करने का संकल्प भी कराया जाएगा। इसी सिलसिले में राजस्थान युवा छात्र संस्था, इंडियन अस्थमा केयर सोसायटी और सरस डेयरी के सहयोग से 31 दिसंबर को सायं 6 बजे से रात्रि 12 बजे तक राजस्थान विश्वविद्यालय के मुख्य द्वार के बाहर आम नागरिकों को दूध पिलाकर नववर्ष का स्वागत किया जाएगा। वहीं दूसरी ओर मिल्क क्लब ऑफ राजस्थान की ओर से शहर के कई स्थानों के साथ ही सांगानेर विधानसभा के सभी 13 वार्डों में आमजन को दूध पिलाया जाएगा। कांग्रेस पार्टी की ओर से मालवीय नगर के सेक्टर-9 के दशहरा मैदान पर लोगों को दूध पिलाया जाएगा। पार्षद धर्मसिंह सिंघानियां की ओर से बामन की थड़ी पर दूध पिलाने का कार्यक्रम आयोजित किया जाएगा। जयपुर हिंगलाज सेना की लोटस डेयरी के सहयोग से शाम को स्टेच्यू सर्किल पर दूध पिलाया जाएगा। एयरपोर्ट सर्किल पर शाम 6 बजे से बूथ नं. 1159 पर दिनेश जोशी, नीरज शुक्ला और हरीश ललवानी के सहयोग से दूध वितरण किया जाएगा। एसएमएस अस्पताल के मुख्य द्वार पर डॉक्टर्स द्वारा शाम 6 बजे दूध पिलाया जाएगा।
गुरुद्वारा प्रबंधक कमेटी गुरुनानक देव सत्संग सभा प्रताप नगर, जवाहर नगर की ओर से सतना होंडा शोरूम के बाहर, टोंक रोड पर दूध पिलाया जाएगा। राजस्थान प्रदेश कांग्रेस कमेटी के अभाव अभियोग प्रकोष्ठ की ओर से वैशाली नगर स्थित आम्रपाली सर्किल पर रात 9 से 12 बजे तक लोगों को दूध पिलाया जाएगा। राजस्थान प्रदेश किसान कांग्रेस कमेटी की ओर से रामपुरा फाटक, सांगानेर पर लोगों को दूध पिलाया जाएगा।
जयपुर| दूधपिलाकर नए साल का स्वागत करने की परंपरा को इस बार भारतीय जनता पार्टी ने अपना लिया है। पार्टी की ओर से पहली बार गुरुवार को दो स्थानों पर दूध वितरण का कार्यक्रम होगा। जयपुर शहर के दो मंडलों में सुशासन सम्मेलन होंगे। मालवीय नगर मंडल के सुशासन सम्मेलन के अंतर्गत गुरुवार शाम 7 बजे से लक्ष्मी मंदिर तिराहे पर दूध वितरण किया जाएगा। मंडल अध्यक्ष ब्रह्म कुमार सैनी ने बताया कि कार्यक्रम में क्षेत्रीय विधायक एवं उच्च शिक्षा मंत्री कालीचरण सराफ उपस्थित रहेंगे। झोटवाड़ा मंडल का सु-शासन सम्मेलन देव मैरिज गार्डन, धावास रोड, धावास पर शाम 4 बजे आयोजित किया जाएगा। झोटवाड़ा मंडल अध्यक्ष गोरधन शर्मा ने बताया कि सम्मेलन के मुख्य वक्ता क्षेत्रीय विधायक एवं राज्य सरकार के नगरीय एवं विकास मंत्री राजपाल सिंह शेखावत होंगे।
hin_Deva hin_Deva hin_Deva hin_Deva